ส่วนที่ 1

ข้อมูลสรุป (Executive Summary)

บริษัท เอ็นอีพี อสังหาริมทรัพย์และอุตสาหกรรม จำกัด (มหาชน) เริ่มดำเนินกิจการเมื่อวันที่ 2
กรกฎาคม 2496 เพื่อดำเนินธุรกิจผลิตและจำหน่ายบรรจุภัณฑ์
โดยในระยะแรกเป็นผู้ผลิตและจำหน่ายผลิตภัณฑ์ปอ (กระสอบปอ เชือก/ด้ายปอ และใยปอสาง)
ต่อมาได้ขยายสายการผลิตและจำหน่ายบรรจุภัณฑ์พลาสติก (กระสอบพลาสติก) เพิ่มเติม
ปัจจุบันบริษัทมีกำลังผลิตรวมเท่ากับ 18,000 ตันต่อปี เป็นผลิตภัณฑ์ปอ 12,000 ตันต่อปี
และบรรจุภัณฑ์พลาสติก 6,000 ตันต่อปี โรงงานตั้งอยู่เลขที่ 3 ถนนสุรนารายณ์ ตำบลจอหอ
อำเภอเมือง จังหวัดนครราชสีมา
นอกจากนี้บริษัทยังได้ขยายการลงทุนในธุรกิจพัฒนานิคมอุตสาหกรรมและอสังหาริมทรัพย์
โดยเข้าไปลงทุนในบริษัท นวนคร จำกัด (มหาชน) จำนวนร้อยละ 38.39 ของทุนจดทะเบียน
โดยโครงการที่1ตั้งอยู่ที่อำเภอคลองหลวง จังหวัดปทุมธานี มีพื้นที่โครงการประมาณ 6,135 ไร่
ซึ่งภายในโครงการประกอบด้วยพื้นที่อุตสาหกรรม พาณิชยกรรม และที่อยู่อาศัย โครงการที่2
ตั้งอยู่ที่อำเภอสูงเนิน จังหวัดนครราชสีมา มีพื้นที่โครงการประมาณ 1,600 ไร่และลงทุนในบริษัท
สวนอุตสาหกรรมสระบุรี จำกัด จำนวนร้อยละ 57.26 ของทุนจดทะเบียน
โครงการตั้งอยู่ที่อำเภอแก่งคอย จังหวัดสระบุรี มีพื้นที่ประมาณ 1,500 ไร่
ซึ่งปัจจุบันบริษัทได้โอนพื้นที่โครงการเพื่อชำระหนี้ให้แก่เจ้าหนี้ทั้งหมดแล้วจึงหยุดดำเนินกิจการลง
นอกจากนี้บริษัทยังได้เข้าลงทุนในบริษัท เอ็นอีพี พรอพเพอร์ตี้ จำกัด จำนวนร้อยละ 100.00
ของทุนจดทะเบียน ซึ่งได้จดทะเบียนเลิกบริษัทแล้วเช่นกัน
ปัจจุบันสามารถแบ่งเป็นประเภทธุรกิจตามลักษณะการดำเนินธุรกิจของกลุ่มบริษัทได้ 3 ประเภทหลัก
คือ

ธุรกิจผลิตและจำหน่ายบรรจุภัณฑ์ ดำเนินธุรกิจเกี่ยวกับการผลิตและจำหน่ายบรรจุภัณฑ์ปอและพลาสติก
ซึ่งบริหารงานโดยบริษัท เอ็นอีพี อสังหาริมทรัพย์และอุตสาหกรรม จำกัด (มหาชน)

ธุรกิจพัฒนาอสังหาริมทรัพย์ ดำเนินธุรกิจเกี่ยวกับการพัฒนานิคมอุตสาหกรรมและพัฒนาที่พักอาศัย
ซึ่งบริหารงานผ่านบริษัทร่วม

ธุรกิจอื่น เช่น ธุรกิจด้านการรักษาความปลอดภัย ธุรกิจผลิตและจำหน่ายพรม
และธุรกิจบริการคลังสินค้า เป็นต้น ซึ่งบริหารงานผ่านบริษัทที่เกี่ยวข้อง

ในปี 2546 บริษัทมีรายได้รวมทั้งสิ้น 633.27 ล้านบาท แบ่งเป็นรายได้จากธุรกิจบรรจุภัณฑ์
537.83 ล้านบาท หรือร้อยละ 84.93 ของรายได้รวม และรายได้อื่น 95.44 ล้านบาท
หรือคิดเป็นร้อยละ 15.07 ของรายได้รวม โดยบริษัทมีกำไรสุทธิสำหรับปีเท่ากับ 71.20 ล้านบาท

สำหรับปี 2547 บริษัทมีรายได้รวม 497.14 ล้านบาท บาท แบ่งเป็นรายได้จากธุรกิจบรรจุภัณฑ์
458.12 ล้านบาท หรือร้อยละ 92.15 ของรายได้รวม และรายได้อื่น 39.02 ล้านบาท
หรือคิดเป็นร้อยละ 7.85 ของรายได้รวม โดยบริษัทมีกำไรสุทธิสำหรับปีเท่ากับ 98.28 ล้านบาท

จากการประชุมวิสามัญผู้ถือหุ้นของบริษัท ครั้งที่ 2/2546 เมื่อวันที่ 30 ตุลาคม 2546
ได้มีมติให้ออกใบสำคัญแสดงสิทธิที่จะซื้อหุ้นสามัญของบริษัท จำนวน 5.2 ล้านหน่วย
จัดสรรให้แก่กรรมการและ/หรือพนักงานของบริษัท โดยผู้ถือใบสำคัญแสดงสิทธิ 1 หน่วย
มีสิทธิในการซื้อหุ้นสามัญของบริษัทได้ 1 หุ้น ในราคาใช้สิทธิ 5 บาท
โดยมีระยะเวลาการใช้สิทธิทุกๆ 3 เดือน ภายในอายุของใบสำคัญแสดงสิทธิไม่เกิน 5
ปีนับตั้งแต่วันที่ออกใบสำคัญแสดงสิทธิ ในกรณีที่บริษัทรับคืน ยึดคืน
หรือออกใบสำคัญแสดงสิทธิใหม่เพื่อทดแทนใบสำคัญแสดงสิทธิเดิมอันเนื่องจากกรรมการและ/หรือพนักงานที่ลาออกหรือถูกไล่ออกไม่ส่งคืนใบสำคัญแสดงสิทธิที่ยังไม่ใช้สิทธิ
ให้คณะกรรมการกำหนดค่าตอบแทนสามารถนำใบสำคัญแสดงสิทธิมาจัดสรรใหม่ให้แก่พนักงานได้แต่ต้องจัดสรรใหม่ให้เสร็จสิ้นก่อนครบกำหนดอายุใบสำคัญแสดงสิทธิ
โดยมีอายุคงเหลือเท่าอายุใบสำคัญแสดงสิทธิที่เหลืออยู่เท่านั้น

ทั้งนี้ ที่ประชุมวิสามัญผู้ถือหุ้นในครั้งดังกล่าว และครั้งที่ 1/2547 เมื่อวันที่ 4 มีนาคม 2547
ยังได้มีมติให้บริษัทจัดสรรหุ้นสามัญเพิ่มทุนจำนวน 100.0
ล้านหุ้นที่จดทะเบียนเพิ่มทุนแล้วแต่ยังไม่ได้เสนอขาย ตามที่ที่ประชุมวิสามัญผู้ถือหุ้น ครั้งที่ 1/2543
ได้มีมติให้เพิ่มทุนจดทะเบียนเพื่อเสนอขายแก่บุคคลโดยเฉพาะเจาะจงไว้ เป็นจัดสรรหุ้นสามัญจำนวน
58.0 ล้านหุ้นเพื่อรองรับการแปลงหนี้เป็นทุนให้แก่เจ้าหนี้สถาบันการเงินของบริษัท และ 5.2
ล้านหุ้นเพื่อรองรับการใช้สิทธิของใบสำคัญแสดงสิทธิที่เสนอขายในครั้งนี้

และเมื่อเดือน มีนาคม 2547 บริษัทแปลงสภาพหนี้จำนวน 145.66 ล้านบาทเป็นทุนหุ้นสามัญจำนวน
14,563,803 หุ้น ในราคา 10 บาทต่อหุ้นโดยได้รับยกหนี้ดอกเบี้ยคงค้างอีก 100.39 ล้านบาท
ต่อมาเมื่อวันที่ 1 ตุลาคม 2547 บริษัทฯได้แปลงสภาพหนี้อีกส่วนหนึ่งซึ่งประกอบด้วยเงินต้นจำนวน
109 ล้านบาทและดอกเบี้ยที่ตั้งพักจำนวน 3.44 ล้านบาท เป็นทุนหุ้นสามัญจำนวน 11,243,872 หุ้น
ในราคา 10 บาทต่อหุ้น